ฝังเข็มได้ 10 เดือน แล้วประจำเดือนมาติดต่อกันเป็นเวลา 1 เดือนแล้วค่ะ ไปหา บอกว่าปกติ แต่ด้วยความที่อยากให้ประจำเดือนหยุด เลยซื้อยา Steron มากิน จะมีผลกระทบหรือผลข้างเคียงอะไรไหมคะ แล้วถ้ามีเซ็กจะมีโอกาสท้องปกติ หรือท้องนอกมดลูกไหมค่ะ
สวัสดีค่ะ การที่มีประจำเดือนมามาก หรือมีเลือดออกกระปริดกระปรอย สามารถเกิดได้จากหลายสาเหตุ เช่น ภาวะแทรกซ้อนจากการตั้งครรภ์ ภาวะฮอร์โมนเพศหญิงไม่สมดุลมักพบในวัยรุ่นที่เริ่มมีประจำเดือน หรือวัยใกล้หมดประจำเดือน ผลข้างเคียงของยาคุมกำเนิด ความเครียด เนื้องอกในมดลูก มดลูกหรืออุ้งเชิงกรานอักเสบ เป็นต้นจากที่สอบถาม ยาฝังคุมกำเนิดจะเป็นกลุ่มยาฮอร์โมนโปรเจสเตอโรน ซึ่งเป็นกลุ่มยาเดียวกับยา Steron ที่ ซื้อมาใช้ค่ะ จึงคิดว่าใช้ยา Steron จะไม่มีประโยชน์ในการหยุดเลือดที่ออกนี้นะคะตัวยานี้ไม่มีผลต่อการตั้งครรภ์นอกมดลูก และไม่ส่งผลให้เกิดการลดประสิทธิภาพการคุมกำเนิดจากยาฝังคุมกำเนิดค่ะแนะนำ ให้ไปพบสูตินารีแพทย์อีกครั้งนะคะ เพื่อตรวจหาสาเหตุ และรับการรักษาอย่างเหมาะสมนะคะ